open-index/open-wikipedia-markdown huggingface dataset:
Kappa (taruolento)

**Kappa** () on japanilaisessa perinteessä kilpikonnamainen olento, joka elää järvissä. Se muistuttaa suuresti eurooppalaista taruolentoa näkkiä, joka elelee myös vedenalaisessa kaupungissa. Kappa on kuitenkin peikkomainen ja vihreä, kun taas näkki muistuttaa lähinnä ihmistä. Kapan kasvot kuvataan yleensä joko kilpikonnan kasvoiksi tai inhimillisemmiksi, ihmiskasvoja hiukan muistuttaviksi apinan kasvoiksi. Useimmiten kapoilla on nokka, mutta osalle on kuvattu ihmismäisempi suu. Olennolle on yleensä kuvattu myös sammakon raajat ja kilpikonnan kilpi.

Kappa söi ravinnokseen ihmislihaa. Siltä saattoi pelastua kumartamalla sille, jolloin kappa japanilaiseen tapaan kumarsi takaisin. Silloin sen päälaella ollut taikavoimia antanut neste valui maahan. Toinen vaihtoehto oli antaa kapalle kurkku tai meloni, jota se piti vielä suurempana herkkuna, kuin ihmislihaa. Henkiolentoina kapat on kuvattu arvaamattomiksi, mutta kapat eivät silti olleet pahoja henkiä. Usein kapat onkin kuvattu oikeudentuntoisiksi ja hirviömäisyydestään huolimatta kunniallisiksi.

## Populaarikultturissa

J. K. Rowling lainasi kappa-olentoa kirjassa *[[Harry Potter ja Azkabanin vanki]]*.

Kappa-hirviö esiintyy myös *[[Muumilaakson tarinoita]]* -sarjan jaksossa *Kiirehdi, Nuuskamuikkunen*.

Myös eräässä Aku Ankan taskukirjan tarinassa, Taskarissa 264 Käteinen kiertoon, tarinassa Kappa, kappa, hei! esiintyy kappa-yhdyskunta, ja eräs kappa paremminkin.

Elokuvassa *[[Teinimutanttininjakilpikonnat III]]* 1600-luvun japanilaiset uskovat Turtlesien olevan kappoja.

## Lähteet
* Unknownexplorers.com - Kappa.
Wig Wam

**Wig Wam** on vuonna 2001 Norjan Østfoldissa perustettu glam metal -yhtye. Yhtyeen musiikki ja pukeutumistyyli jäljittelevät 1980-luvun glam metal -yhtyeille ominaista tyyliä. Yhtyeen tunnetuimpia kappaleita ovat ”I Turn to You”, ”Crazy Things”, ”Hard to Be A Rock’n’Roller”, ”Gonna Get You Someday” ja Norjaa vuoden 2005 Eurovision laulukilpailussa edustanut ”In My Dreams”.

## Historia
Wig Wam perustettiin Østfoldissa vuonna 2001. Ennen yhtyeen perustamista kaikki jäsenet olivat olleet tiiviisti kiinni musiikkibisneksessä ja soittaneet yhtyeissä Dream Police, Artch, Sha-Boom, Ole Evenrud and Alien tai tehneet jopa soolouraa. Wig Wam teki paljon töitä menestyksensä eteen soittaen Norjassa useita konsertteja. Se nousi pian yhdeksi menestyneimmistä norjalaisista liveyhtyeistä. 

Vuonna 2004 yhtye julkaisi debyyttialbuminsa *667... The Neighbour of the Beast*, jolla viitataan sekä raamatulliseen Pedon lukuun että brittiläisen Iron Maidenin klassikkoalbumiin *[[The Number of the Beast (albumi)|The Number of the Beast]]*. Albumi saavutti huomattavaa menestystä hittikappaleen ”I Turn to You” ansiosta. Seuraavana vuonna yhtye osallistui singlehitillään ”In My Dreams” Eurovision laulukilpailuihin ja sijoittui yhdeksänneksi. Sen jälkeen julkaistiin toinen albumi *Hard to Be a Rock’n’Roller*. Levyllä on vaikutteita yhtyeen tärkeimmältä innoittajalta, Kissiltä.

Maaliskuussa 2006 julkaistiin yhtyeen kolmas studioalbumi *Wig Wamania*. Tämäkin albumi oli menestys, ja Wig Wamista oli tullut todella suosittu. Albumi muistetaan erityisesti hittikappaleesta ”Gonna Get You Someday”.

Yhtyeen neljäs studioalbumi, *Non Stop Rock N’ Roll*, ilmestyi 22. tammikuuta 2010. 

Vuonna 2014 Wig Wam ilmoitti lopettavansa. 

Marraskuussa 2019 Wig Wam ilmoitti yhtyeen jälleenyhdistymisestä vuoden 2020 Tons of Rock -festivaalilla, Oslossa, antamatta enempää tietoa tulevaisuuden näkymistä tämän tapahtuman jälkeen. Yhtye julkaisi uuden singlen, *Never Say Die*, 27. lokakuuta 2020. 

## Kokoonpano

* Glam (Åge Sten Nilsen) – laulu
* Teeny (Trond Holter) – kitara
* Flash (Bernt Jansen) – basso
* Sporty (Øystein Andersen) – rummut

## Albumit

**667 ... The Neighbour of the Beast* (2004)
**Hard to Be a Rock'n'Roller* (2005)
**Wig Wamania* (2006)
**Live in Tokyo* (2007)
**Non Stop Rock N' Roll* (2010)
**Wall Street *(2012)
**Never Say Die* (2021)
**Out of the Dark* (2023)

## Lähteet
Schnappi

**Schnappi, das kleine Krokodil** on saksalaisen lasten piirretyn pieni krokotiili, joka "esittää" listaykköseksi useissa Euroopan maissa talvella 2004–2005 nousseen samannimisen laulun. 

Schnappi on päähenkilö saksalaisen lastenohjelman *Die Sendung mit der Maus* piirretyissä tarinoissa. Tarinoissa Schnappi muun muassa laulaa elämästään Egyptissä. Tämä saksankielinen laulu esitettiin ensimmäisen kerran vuonna 2001. Sen esittäjä on tuolloin kuusivuotias Joy ja kirjoittaja hänen tätinsä Iris Gruttmann.

Vuonna 2004 Schnappista tuli suosittu Internetissä ja kun se julkaistiin CD-singlenä Saksassa joulukuussa 2004, se nousi pop-listan ykköseksi 3. tammikuuta 2005. Tämän lisäksi se nousi ykköseksi Itävallassa, Belgiassa, Alankomaissa, Norjassa ja Ruotsissa.
Paperihaava

**Paperihaava** syntyy, kun paperiarkki tai muu litteä, teräväreunainen esine viiltää ihoon haavan.

Paperihaava aiheuttaa usein huomattavaa kipua siihen nähden, että verenvuoto on vähäistä. Tämä johtuu siitä, että paperihaavan muoto ärsyttää monia ihon tuntoreseptoreita samanaikaisesti ja verenvuodon vähyys pitkittää reseptoreiden altistumista ilmalle. Lisäksi tällaiset haavat syntyvät tyypillisesti sormiin, joissa tuntoreseptoreita on erityisen tiheässä.

Samanlaisia haavoja syntyy helposti myös joidenkin heinäkasvien lehdistä.

## Lähteet
Elisabet

**Elisabet** tai **Elizabeth** voi tarkoittaa seuraavia:

## Henkilöt

### Hallitsijoita

*Elisabet I (1533–1603), Englannin ja Irlannin kuningatar 1558–1603
* Elisabet II (1926–2022), Yhdistyneen kuningaskunnan kuningatar 1952–2022
* Elisabet (1709–1762), Venäjän keisarinna 1741–1762

### Muita kuninkaallisia

* Elisabet Kiovalainen (1027–1070), Norjan kuningas Harald Ankaran puoliso, Kiovan suuriruhtinas Jaroslav Viisaan tytär
* Elisabet Pyhä (1207–1231), unkarilainen prinsessa ja pyhimys
* Elisabet Bosnialainen, *Elisabet Kotromanić* (1339–1387), Unkarin, Kroatian ja Puolan kuningatar, kuningas Ludvig I:n puoliso
* Elisabet Luxemburgilainen (n. 1409–1442), Unkarin kruununperijä, kuningas Sigismund Lxemburgilaisen tytär, Unkarin, Saksan ja Böömin kuningatar
* Elisabet Itävaltalainen (1436-1505), Puolan kuningatar
* Yorkin Elisabet (1466–1503), Henrik VII:n puoliso ja Henrik VIII:n äiti
* Elisabet Itävaltalainen (1501–1526), alk. *Isabella* (1501–1526), Itävallan prinsessa, Ruotsin, Tanskan ja Norjan kuningatar, kuningas Kristian II:n puoliso
* Elisabet Itävaltalainen (1554–1592), Ranskan kuningatar
* Elisabeth Ludovika von Bayern (1801–1873), saksalainen prinsessa ja Preussin kuningatar, kuningas Fredrik Vilhelm IV:n puoliso
* Elisabet, "Sissi" (1837–1898), Itävallan keisarinna
* Elisabet (1843–1916), Romanian kuningatar
* Elisabet (1876–1965), Belgian kuningatar
* kuningataräiti Elisabet (1900–2002), Yrjö VI:n puoliso ja Elisabet II:n äiti
* Elisabet Romanialainen (1894–1956), Kreikan kuningatar
* Elisabet (1935–2018), Tanskan prinsessa, prinssi Knudin tytär

* Elisabet (s. 1936), Jugoslavian prinsessa
* Elisabeth (s. 2001), Belgian kruununprinsessa

### Muita

* Elisabet, Raamatun henkilö, Johannes Kastajan äiti
* Elizabeth sukunimenä:
** Shannon Elizabeth (s. 1973), yhdysvaltalainen näyttelijä ja malli

## Paikkoja
* Elisabeth, Brysselin metron asema
* Elizabeth, Adelaiden esikaupunkialue Australiassa
* Elizabeth, kunta Coloradon osavaltiossa Yhdysvalloissa
* Elizabeth, kunta Illinois'n osavaltiossa Yhdysvalloissa
* Elizabeth, kunta Indianan osavaltiossa Yhdysvalloissa
* Elizabeth, kunta Lousianan osavaltiossa Yhdysvalloissa
* Elizabeth, kaupunki Länsi-Virginian osavaltiossa Yhdysvalloissa
* Elizabeth, kaupunki New Jerseyn osavaltiossa Yhdysvalloissa
* Elizabeth, kunta Pennsylvania osavaltiossa Yhdysvalloissa
* Elizabeth Township, township Pennsylvanian osavaltiossa Yhdysvalloissa
* Elisabeth-Sophien-Koog, kunta Schleswig-Holsteinissa, Saksassa

## Muuta
* Elisabet, naisen etunimi
* *[[Elisabet (elokuva)|Elisabet]]*, elokuva vuodelta 1998.
Pentium Extreme Edition

**Pentium Extreme Edition** on Intelin prosessorituotesarjalle annettu nimi, joka esiteltiin kevään 2005 Intel Developers Forum -tapahtumassa. Suoritin perustuu tuplaytimelliseen Pentium D:hen, mutta siinä on hypersäikeistys kytketty päälle, joten  useaa suoritinta tukevat käyttöjärjestelmät näkevät 4 loogista suoritinta (2 x 1 fyysista ydintä). Suoritin tukee myös EM64T:tä ja NX-bittiä. Siinä on myös ei-lukittu kerroin ylikellotuksen sallimiseksi. Varhaisimpien tehokkuusraporttien mukaan suoritin on vakaa 3,8 gigahertsiin asti ilmajäähdytyksellä. Pentium Extreme Edition julkaistiin alkuvuonna 2005, hintaluokkana $999,99 (OEM) tai $1200 (Retail).

## Katso myös
*Pentium D
*Luettelo Intelin prosessoreista
Borsod-Abaúj-Zemplén

**Borsod-Abaúj-Zemplén** on lääni Koillis-Unkarissa. Se rajautuu Nógrádin, Hevesin, Jász-Nagykun-Szolnokin, Hajdú-Biharin ja Szabolcs-Szatmár-Beregin lääneihin sekä pohjoisessa Slovakiaan. Läänin pinta-ala on 7&nbsp;247 km² ja väkiluku arviolta 667&nbsp;594 (vuonna 2015). Läänin pääkaupunki on Miskolc. Muita tärkeitä kaupunkeja ovat Sátoraljaújhely, Ózd, Tiszaújváros sekä viinien kaupunki Tokaj ympäröivine viinialueineen.

Alue on suurelta osin mäkistä maastoa, ja sen länsiosassa kohoaa Bükkvuoristo. Kaakossa Tiszajoen ympäristössä maasto on tasaisempaa. Tiszan sivujokia ovat Sajó ja Bodrog.

## Lähteet

## Aiheesta muualla
Bács-Kiskun

**Bács-Kiskun** on lääni Etelä-Unkarissa. Se rajautuu Baranyan, Tolnan, Fejérin, Pestin, Jász-Nagykun-Szolnokin ja Csongrádin lääneihin sekä etelässä Serbiaan. Läänin pääkaupunki on Kecskemét. Muita tärkeitä kaupunkeja ovat Kiskunfélegyháza, Kiskunhalas ja Baja. Läänin pinta-ala on 8&nbsp;443 km² ja sen väkiluku arviolta 513&nbsp;687 (vuonna 2015).

Lääni on osa Unkarin Suurta alankoa (*Alföld*) ja rajautuu lännessä Tonavaan ja idässä osittain Tiszaan. Läänin matalimman ja korkeimman kohdan välillä on korkeuseroa 80 metriä.

Nimi *Kiskun* ("Pieni Kumania") tulee kumaaneilta, jotka asettuivat tänne asumaan vuonna 1240 mongolien hyökkäysten laannuttua Euroopassa.

## Lähteet

## Aiheesta muualla
Baranya

**Baranya** on lääni Etelä-Unkarissa. Se rajautuu Somogy'in, Tolnan ja Bács-Kiskunin lääneihin sekä etelässä Kroatiaan. Läänin pääkaupunki on Pécs. Muita kaupunkeja ovat Komló, Mohács, Szigetvár ja Siklós. Näistä Mohács on tullut kuuluisaksi siellä vuosina 1526 ja 1687 käydyistä suurista taisteluista. Läänin pinta-ala on 4&nbsp;430 km² ja sen väkiluku arviolta 371&nbsp;110 (vuonna 2015).

Drava-joki muodostaa läänin etelärajan ja Tonava itärajan. Alueen pohjoinen osa on kumpuilevaa maastoa ja eteläosa on tasankoa. Ilmasto on aurinkoinen.

## Lähteet

## Aiheesta muualla
Etninen puhdistus

**Etninen puhdistus** tarkoittaa johonkin epätoivottuun etniseen ryhmään kuuluvien ihmisten poistamista alueelta, jotta alueen demografinen koostumus saataisiin muutettua halutunlaiseksi. Poistaminen voi tapahtua karkottamalla tai surmaamalla.

Termi on käännöslaina serbokroatian kielestä, *etnicko ciscenje*. Jugoslavian media otti sen käyttöön 1980-luvun alussa kuvaamaan Kosovon albaanien väitettyä politiikkaa, jolla tavoiteltiin Kosovosta etnisesti homogeenistä albaanialuetta serbiväestö karkottamalla. Seuraavalla vuosikymmenellä termiä käytettiin runsaasti Jugoslavian hajoamissodissa.

Sosiologi Michael Mann on sijoittanut etnisen puhdistuksen jatkumolle, johon kuuluvat myös assimilointi ja kansanmurha.

Vaikka termi on uusi, etnisiä puhdistuksia on tapahtunut kaikkina historian aikakausina. Suuret ja pienet valtiot ovat suorittaneet etnisiä puhdistuksia joskus osana politiikkaansa ja joskus jopa kansainvälisiin sopimuksiin nojaten. Joskus etnisen puhdistuksen taustalla on ollut ennakkoluulo, viha tai kosto, tai pelko ryhmän aiheuttamasta vaarasta.

Etnisiä puhdistuksia suoritti paljon jo muinainen Assyria, joka siirsi valloittamiensa alueiden kansat vieraille maille ja korvasi heidät uudisasukkailla. Keskiajalla etnisten puhdistusten kohteeksi joutuivat useimmin uskonnolliset ryhmät. Nationalismin nousun myötä etnisten puhdistusten kohteeksi ovat joutuneet nykyaikana kansallisvaltioiden vähemmistökansat. 1900-luvun esimerkkejä etnisistä puhdistuksista ovat väestönvaihdot Kreikan, Bulgarian ja Turkin välillä 1910-luvulla, Intian jakoon, Israelin valtion syntyyn ja Kyproksen jakoon liittyvät väestönsiirrot, Turkin suorittama armenialaisten kansanmurha, natsien suorittama juutalaisten kansanmurha sekä hutujen suorittama tutsien kansanmurha. Neuvostoliitossa Stalinin hallinto suoritti useita etnisiä puhdistuksia strategisista syistä 1930- ja 1940-luvuilla. Jugoslavian hajoamissodissa 1990-luvulla etnisistä puhdistuksista syytettiin sotien kaikkia osapuolia.

## Katso myös
*Etniset puhdistukset Bosnian sodassa

## Lähteet
Harppi

**Harppi** on piirtämiseen tai mittaamiseen tarkoitettu työväline. Sillä voi piirtää täydellisen ympyrän. Se on varustettu kääntyvällä mekanismilla, joka yhdistää toisiinsa kaksi vartta. Joissakin harpeissa on myös kiinteä mitta-asteikko, josta näkee piirrettävän ympyrän säteen. Harppia käytetään tavallisesti ympyrän ja kaarien piirtämiseen sekä niiden mittaamiseen.

Harppi ja viivain ovat klassisen geometrian konstruktiotehtävissä käytettävät idealisoidut piirustusvälineet. Ympyrän kehä voidaan jakaa harpilla yhtä pitkiin osiin tiedettäessä ympyrän säde. Jakaminen tapahtuu kierrettäessä ympyrän kehä. Aikaisemmin harppia on käytetty myös paksuuden ja putken sisäpinnan mittaamiseen.

Harppia käytetään myös opiskelussa, varsinkin matemaattisilla aloilla. Harppi on myös tärkeä apuväline merenkulun karttanavigoinnissa.

## Lähteet
*Pieni tietosanakirja
Dystonia

**Dystonia** on sairaus, jossa aivojen tahdonalaisten lihasten liikkeitä säätelevän keskuksen toiminta häiriytyy. Dystonia aiheuttaa potilaan tahdosta riippumattomia, toistuvia ja nykiviä liikkeitä sekä mahdollisesti pysyviä virheasentoja.

## Dystonian muodot
Servikaalinen dystonia on dystonian muoto, jossa häiriö kohdistuu niskan ja hartiaseudun lihaksiin aiheuttaen pään nykiviä liikkeitä ja lopulta mahdollisia pään virheasentoja. 

Blefarospasmi on dystonian paikallinen muoto, jossa häiriö kohdistuu silmiä ympäröiviin lihaksiin ja aiheuttaa pakonomaista silmien räpyttelyä sekä mahdollisesti silmien täydellisen sulkeutumisen.

Oromandibulaarinen dystonia on dystonian muoto, jossa häiriö kohdistuu suun ja nielun alueelle aiheuttaen vaikeuksia syömisessä ja puhumisessa. Tällöin potilaalla saattaa myös syntyä purentaa häiritseviä leuan virheasentoja.

Meigen syndrooma on oromandibulaarisen dystonian ja blefarospasmin yhdistelmästä käytettävä nimitys.

Spasmodinen dysfonia on äänihuulten ja kurkunpään alueella ilmenevä dystonian muoto, joka aiheuttaa häiriöitä puhumiseen.

Käden dystonia on käden tai käsivarren toimintahäiriö, joka estää esimerkiksi kirjoittamisen tai muun toistuvan liiketoiminnon.

Dopaherkkä dystonia on lapsuudessa alkava dystonian muoto. Tällöin sairauden syynä on dopamiinin tuotantoon osallistuvan entsyymin muodostumista estävä geenivirhe.

## Ennaltaehkäisy ja hoito
Dystonian syytä ei tunneta, eikä siihen ole parantavaa hoitoa. Kuitenkin dystonian varhainen diagnosointi ja säännöllisen kuntoutuksen aloittaminen lievittää taudin oireita ja auttaa ehkäisemään toimintakyvyn vähenemistä. Oireita voidaan lievittää lääkehoidolla sekä botuliinipistosten avulla. Dystonian hoitoon käytetään esimerkiksi amitriptyliini lääkeainetta.

## Katso myös
* Autismin kirjo
* Dysfasia
* Spasmi
* Touretten oireyhtymä

## Lähteet

## Aiheesta muualla

* Suomen Dystonia-yhdistys
Spasmi

**Kouristus** eli **spasmi** (latinaksi *spasmus*, mon. *spasmi*) on lihaksen voimakas supistustila. Kouristus voi kestää muutamasta sekunnista useisiin tunteihin. Kouristusta voi ilmetä missä kehon lihaksissa tahansa, yleensä kuitenkin niskan alueella tai raajoissa, tai jos kyseessä on yleistynyt liikehäiriö, kouristuksia on raajoissa, niskassa, ja suun alueella. 

Kouristukset ovat kivuliaita. Jos kouristus kestää tunteja, niin lihaksisto on koetuksella koko sen ajan ja alkaa aikaa myöten surkastua, jos asianmukaista hoitoa ei ole aloitettu. Yleistyneeseen liikehäiriöön ei yleensä voi käyttää botuliini-hoitoa vaan lähinnä lääkitystä ja fysioterapiaa.

Lääkityksen aiheuttama kouristelu saattaa johtaa potilaan kuolemaan.

## Syitä
Epilepsia ja kilpirauhasen vajaatoiminta sekä Alzheimerin tauti voivat aiheuttaa kouristuksia.

Jotkut lääkeaineet, kuten antipsykootit, voivat aiheuttaa kouristuksia.

## Lähteet
Formula 1 -kausi 2005

**Formula 1 -kausi 2005** oli Formula 1 -sarjan historian 56. maailmanmestaruuskausi. Kausi alkoi Australiasta 6. maaliskuuta ja päättyi Kiinaan 16. lokakuuta. Kuljettajien maailmanmestaruuden voitti Renault’n Fernando Alonso, joka onnistui katkaisemaan Michael Schumacherin viiden peräkkäisen vuoden mestaruusputken. Valmistajien maailmanmestaruuden voitti myös Renault. Minardi ja Jordan sai kaksi uutta kuljettajaa.

## Kilpailukalenteri

## Tallit ja kuljettajat

### Uudet kuljettajat
* Tiago Monteiro ja Narain Karthikeyan debytoivat Jordanilla.
* Christijan Albers ja Patrick Friesacher debytoivat Minardilla.

### Tallivaihdokset
* David Coulthard vaihtoi McLarenilta Red Bullille.
* Juan Pablo Montoya vaihtoi Williamsilta McLarenille.
* Ralf Schumacher vaihtoi Williamsilta Toyotalle.
* Jacques Villeneuve vaihtoi Renault’lta Sauberille.
* Giancarlo Fisichella vaihtoi Sauberilta Renault’lle.
* Mark Webber vaihtoi Jaguarilta Williamsille.
* Nick Heidfeld vaihtoi Jordanilta Williamsille.

### Kauden aikana vaihtuneet kuljettajat
* Anthony Davidson korvasi Takuma Satōn BAR:lla Malesian osakilpailussa.
* Pedro de la Rosa korvasi Juan Pablo Montoyan McLarenilla Bahrainin osakilpailussa.
* Alexander Wurz korvasi Pedro de la Rosan McLarenilla San Marinon osakilpailussa.
* Vitantonio Liuzzi korvasi Christian Klienin Red Bullilla San Marinon, Espanjan, Monacon ja Euroopan osakilpailuissa.
* Antônio Pizzonia korvasi Nick Heidfeldin Williamsilla kauden viidessä viimeisessä osakilpailussa.
* Ricardo Zonta korvasi Ralf Schumacherin Toyotalla Yhdysvaltain osakilpailussa.
* Robert Doornbos korvasi Patrick Friesacherin Minardilla Saksan osakilpailusta lähtien.

## Tulokset
### Osakilpailut

### Kuljettajat

### Valmistajat

## Televisiointi
Suomessa Formula 1 -lähetyksiä esittivät kaudella 2005 ilmaiskanava MTV3 sekä maksutelevisiokanava MTV3+.

* **Selostaja:**
** Oskari Saari
* **Studioisäntä:**
** Sasha Ikonen
* **Asiantuntijat:**
** Erkki Mustakari
** Jyrki Järvilehto
** Mika Salo
* **Varikkotoimittaja:**
** Timo Pulkkinen

## Peli
* Formula One 05

## Lähteet
Vincenzo Bellini

**Vincenzo Bellini** (3. marraskuuta 1801 Catania, Sisilia – 23. syyskuuta 1835 Puteaux, Pariisi) oli italialainen oopperasäveltäjä, lyyrisen oopperan mestari ja bel canton lipunkantaja. Bellinin ensimmäinen menestys oli *[[Il Pirata]]*, jonka La Scala oli tilannut häneltä vuonna 1827. Nykyään hänen mestariteoksenaan pidetään yleisimmin *[[Norma (ooppera)|Normaa]]*, jonka hän sävelsi vuonna 1831. Bellinin musiikki on hyvin tunteikasta, mahtipontista ja melodista. Hänen oopperoissaan varsinkin tenorien mutta myös sopraanojen osat ovat hyvin vaativia. *[[Puritaanit (ooppera)|Puritaanien]]* säveltämisen jälkeen Bellini sairastui ja kuoli 33-vuotiaana Pariisin lähistöllä. Bellini haudattiin myöhemmin kotipaikkakunnalleen Cataniaan.

Bellinin musiikki, kuten koko bel canto, koki renessanssin 1950-luvulla, ja tähtisopraanot, kuten Montserrat Caballé ja Maria Callas, rakensivat uraansa laulaen useita Bellinin rooleja. Vaikka Bellinin musiikki on pysynyt suosiossa tämänkin jälkeen, oopperalavalla sitä näkee harvemmin kuin voisi olettaa, koska musiikki asettaa esiintyjille kovia vaatimuksia. Libreton hänen tunnetuimpiin teoksiinsa kirjoitti Felice Romani.

## Oopperat
* *[[Adelson e Salvini]]* &nbsp;&nbsp;(1825, Teatro del Conservatorio di San Sebastiano, Napoli)
* *[[Bianca e Fernando]]* &nbsp;&nbsp;(1826, Teatro San Carlo, Napoli)
* *[[Il pirata]]* &nbsp;&nbsp;(1827, Teatro alla Scala, Milano)
* *[[La straniera]]* &nbsp;&nbsp;(1829, Teatro alla Scala, Milano)
* *[[Zaira]]* &nbsp;&nbsp;(1829, Teatro Ducale, Parma)
* *[[Capuletit ja Montecchit]]* &nbsp;&nbsp;(1830, La Fenice, Venetsia)
* *[[Unissakävelijä]]* &nbsp;&nbsp;(1831, Teatro Carcano, Milano)
* *[[Norma (ooppera)|Norma]]* &nbsp;&nbsp;(1831, Teatro alla Scala, Milano)
* *[[Beatrice di Tenda]]* &nbsp;&nbsp;(1833, La Fenice, Venetsia)
* *[[Puritaanit (ooppera)|Puritaanit]]* &nbsp;&nbsp;(1835, Théâtre Italien, Pariisi)

## Aiheesta muualla

* Liisi Karttunen : Vincenzo Bellini. Säveltäjän 100-vuotismuisto, Helsingin Sanomat, 23.9.1935, nro 256, s. 4, Kansalliskirjaston digitaaliset aineistot
Kumpulan siirtolapuutarha

**Kumpulan siirtolapuutarha** on Helsingin toiseksi vanhin siirtolapuutarha. Se perustettiin vuonna 1927. Siirtolapuutarha sijaitsee Kumpulan pientaloalueen ja Käpylän Kisakylän välissä. Alue on kulttuurihistoriallisesti arvokas.

## Alue ja toiminta
Kumpulan siirtolapuutarhassa on 268 palstaa, ja palstan keskimääräinen pinta-ala on noin 300 neliömetriä. Mökkien maksimikoko on 26 m² ja korkeus neljä metriä. Kaikessa rakentamisessa tulee noudattaa kaupungin ja yhdistyksen vahvistamia ohjeita.

Aluetta hallinnoi ja hoitaa Kumpulan Siirtolapuutarhayhdistys r.y. Yhdistys vuokraa palstat jäsenilleen. Vain Helsingissä kirjoilla oleva voi vuokrata palstan. Vuokraaja voi siirtää vuokrasopimuksen edelleen. Palstoista maksetaan vuosittain maanvuokra Helsingin kaupungille sekä kulutus-, alueen hoito- ja jäsenmaksuja yhdistykselle.

Yhdistys järjestää vuosittain sekä sisäisiä että yleisölle avoimia tapahtumia, joista syystori on näkyvin. Yksi alkuperäismökeistä on yhdistyksen omistamana museona.

## Historia
Helsingin ensimmäinen siirtolapuutarha perustettiin 1918 Ruskeasuolle. Helsingin kaupunginjohtaja Arthur Castrén edisti kunnallista siirtolapuutarha-aatetta, ja Helsingin kaupunginvaltuusto päätti vuonna 1924 perustaa uuden puutarhan Kumpulaan. Se oli tarkoitettu erityisesti Kallion, Hermannin ja Vallilan aseukkaille.

Kumpulan siirtolapuutarhan pääsuunnittelija oli Birger Brunila. Yleiset alueet olivat puutarhasuunnittelija Elisabeth Kochin vastuulla, ja arkkitehti Antero Pernaja teki puutarhamajojen tyyppipiirustukset. Kaupunki teetti asemakaavan sekä yhteiskäyttörakennukset ja -istutukset. Puutarha rakennettiin Kumpulanlaaksoon, jota rajasi metsäalueet.

Kumpulan siirtolapuutarhayhdistys perustettiin 1927. Ensimmäiset tontit oli vuokrattu jo aiemmin, ja mökit valmistuivat yhdistyksen perustamisen jälkeen vielä samana vuonna. Puutarhan keskusmaja valmistui 1934. Sitä on laajennettu kerhotaloksi vuosina 1976 ja 1990. Alkujaan mökeissä yöpyminen oli kielletty, ja Eelis Paalasen muutospiirustukset hyväksyttiin 1931 ja kuistien lasittaminen sallittiin 1938. Oiva Nummialan käsialaa olivat puolestaan vuoden 1957 muutospiirustukset.

## Katso myös
* Kumpulan kasvitieteellinen puutarha
* Vallilanlaakso

## Lähteet

## Aiheesta muualla
* Kumpulan siirtolapuutarhayhdistys
Kommunistiset symbolit

**Kommunistiset symbolit** muodostuvat työläisiä ja heidän työvälineitä kuvaavista symboleista, jotka kommunistiset liikkeet kehittivät 1900-luvun alkupuolelta alkaen tunnuksikseen.

Tunnetuin kommunistinen symboli on sirppi ja vasara yhteen liitettynä. Vasara kuvaa tehdastyöläisiä ja sirppi kuvaa maalaistyöläisiä. Ne yhdessä kuvaavat proletariaatin eli työväestön yhdistymistä. 

Toinen erittäin tunnettu symboli on punainen väri. Punalippu on ollut laajan vasemmistolaisen liikkeen symboli jo Ranskan suuresta vallankumouksesta lähtien. Punaisen värin koetaan symboloivan verta, jonka vallankumoukselliset ovat vuodattaneet vallankumouksessa. 

Kolmas symboli on viisisakarainen punainen tähti.

Kommunistiset symbolit on kielletty Unkarissa ja Puolassa.

Unkarin Munkáspártin varapuheenjohtaja Attila Vajnai oli 21.2.2003 pitänyt julkisessa tilaisuudessa takissaan punaista tähteä, jonka hän poisti poliisin käskystä. Vajnai tuomittiin 2004 symbolin pitämisestä. Euroopan ihmisoikeustuomioistuin päätti (33629/06) vuonna 2006 kyseessä olleen Euroopan ihmisoikeudensopimuksen vastaisen ilmaisuvapauden rajoittamisen ja tuomitsi Vajnaille korvauksia.

## Katso myös
* Anarkismisymboliikka
* Che Guevaran valokuva
* Kaikkien maiden proletaarit, liittykää yhteen!
* Kansainvälinen
* *[[Kommunistinen manifesti]]*
* Nostettu nyrkki
* *[[Pieni punainen kirja]]*
* Sosialistinen realismi

## Lähteet

## Aiheesta muualla
Punssi

**Punssi** on arrakilla maustettu makeahko likööri. Punssi levisi Ruotsiin ja Suomeen 1700-luvun alkupuolella, kun maahan alettiin tuoda Jaavasta arrakkia eli palmun mehusta, yrteistä, riisistä ja melassista käyttämällä ja tislaamalla valmistettua alkoholijuomaa. Punssi valmistettiin sekoittamalla arrakkia, vettä, sokeria ja sitruunamehua, myöhemmin juomaan alettiin lisätä myös paloviinaa.

Alun perin punssi nautittiin aina kuumana. 1800-luvun puolivälissä punssia alettiin valmistaa teollisesti, jolloin sen tarjoaminen kylmänä kahvin kera yleistyi. Vielä nykyisin myös kylmä punssi tarjoillaan usein lasikupeista. Kuumaa tai kylmää punssia tavataan etenkin Ruotsissa juoda hernekeiton kanssa, mutta myös Suomessa punssin kulutushuippu osuu laskiaiseen, jolloin hernekeittoa nautitaan runsaasti.

Kaikkiaan punssin suosio on rajoittunut varsin tarkoin Pohjoismaiden alueelle.

## Lähteet
Pst

**Pst** tai **PST** voi tarkoittaa ainakin seuraavia asioita:
*Panssarintorjunta, lyh. pst
*Yhdysvaltain Tyynenmeren normaaliaika, lyh. PST, aikavyöhyke Pohjois-Amerikassa
Kunnanvaltuutettu

**Kunnanvaltuutettu** on kunnanvaltuustoon (kaupungeissa kaupunginvaltuustoon) kunnallisvaaleissa valittu luottamushenkilö. Kaupungeissa käytetään nimitystä **kaupunginvaltuutettu**.

Suomen kunnallisvaaleissa vaalikelpoisia ovat tietyin poikkeuksin kaikki kunnan asukkaat, joilla on kyseisissä vaaleissa äänioikeus eivätkä ole holhouksen alaisia . Nämä kuntalaissa määrätyt poikkeukset ovat :

# valtion virkamies, joka hoitaa välittömästi kunnallishallintoa koskevia valvontatehtäviä;
# kunnan palveluksessa oleva henkilö, joka toimii kunnanhallituksen tai lautakunnan tehtäväalueen johtavassa tehtävässä tai sellaiseen rinnastettavassa vastuullisessa tehtävässä;
#kunnan määräysvallassa olevan yhteisön tai säätiön palveluksessa oleva henkilö, joka asemaltaan voidaan rinnastaa 2 kohdassa tarkoitettuun kunnan palveluksessa olevaan henkilöön;
#kuntayhtymän jäsenkunnan valtuuston osalta kuntayhtymän palveluksessa oleva henkilö, joka asemaltaan voidaan rinnastaa 2 kohdassa tarkoitettuun kunnan palveluksessa olevaan henkilöön.

Ketään ei voi asettaa kunnallisvaaleissa ehdolle valtuustoon ilman hänen omaa suostumustaan.

## Lähteet
Valtuusto

**Valtuusto** voi tarkoittaa seuraavia asioita:

* Kunnanvaltuusto Suomessa
* Yhdistyksessä valtuutettujen kokous
Kunnanhallitus Suomessa

**Kunnanhallitus** (itseänsä kaupungiksi kutsuvissa kunnissa myös **kaupunginhallitus**, lyhenne KH tai kh) on kunnanvaltuuston itselleen (ja näin kunnallekin) valitsema hallitus. Se on yksi kunnan kolmesta pakollisesta toimielimestä, joka valmistelee valtuuston käsittelemät asiat ja vastaa kunnan hallinnosta ja taloudesta. Kunnanhallitus valvoo kunnan etua, edustaa kuntaa ja käyttää sen puhevaltaa.  

Kunnanhallituksen jäsenet siis valitsee valtuusto. Kunnanhallitukseen voidaan valita kuka tahansa, joka on kyseisessä kunnassa vaalikelpoinen kuntavaaleissa, ei kuitenkaan henkilöä, joka toimii kunnan keskushallinnossa kunnanvaltuuston alaisena, vastaa esimerkiksi lautakunnan esittelijänä kunnanhallituksen käsiteltäväksi tulevien asioiden valmistelusta, on merkittävässä asemassa sellaisessa liiketoimintaa harjoittavassa yhteisössä, jolle kunnanhallituksen tekemät ratkaisut voivat tuottaa olennaista hyötyä tai vahinkoa tai on merkittävässä asemassa kunnan henkilöstön edunvalvonnasta huolehtivassa yhteisössä. 

Kunnanhallituksen jäsenten enemmistö ei myöskään saa olla kunnan tai kunnan määräysvallassa olevan yhteisön tai säätiön työntekijöitä.

Kunnanhallitusten on nautittava kunnanvaltuustojen luottamusta. Mikäli luottamus ei ole voimassa, voi kunnanvaltuusto erottaa kunnanhallituksen ja valita uuden.

## Lähteet

## Aiheesta muualla
* Kuntalaki 
* Kunnanhallituksen puheenjohtaja
* Kunnallinen protokolla
Fenoli

**Fenolit** ovat orgaanisia yhdisteitä, joissa yksi tai useampi hydroksyyliryhmä (-OH) on liittyneenä suoraan bentseenirenkaaseen.

Fenolit ovat heikkoja happoja. Bentseenirenkaan läheisyys vahvistaa OH-ryhmän polaarisuutta, jonka vuoksi vety pystyy irtoamaan siitä protonina. Alkoholit, joissa OH-ryhmä on kiinnittynyt hiiliketjuun, ovat sen sijaan neutraaleja yhdisteitä.

Fenoleita esiintyy yleisesti myös luonnossa. Niitä on mm. puiden lehdissä ns. sekundäärisinä aineina, jopa 25 % kuivapainosta. Hieskoivujen puolustusmekanismeja (tunturimittareiden toukkien syömävioitusta vastaan) tutkittaessa niiden lehdistä analysoitiin toista sataa erilaista fenolinsukuista yhdistettä.

## Fenoli eli karbolihappo
### Ominaisuudet
Yksinkertaisin fenoli, josta usein käytetään vain nimitystä *fenoli*, on orgaaninen yhdiste, C6H5OH, joka tunnetaan myös nimillä *fenyylialkoholi*, *karbolihappo* ja *hydroksibentseeni*. Sen moolimassa on 94,1&nbsp;g/mol, sulamispiste 40,5&nbsp;°C, kiehumispiste 182&nbsp;°C, tiheys 1,06&nbsp;g/cm3 (vesi = 1,0&nbsp;g/cm3), leimahduspiste 79&nbsp;°C, itsesyttymislämpötila 715&nbsp;°C ja CAS-numero 108-95-2. Puhdas fenoli imee vettä ilmasta ja liukenee siihen. Fenoli liukenee osittain veteen sekä hyvin etanoliin, asetoniin ja eetteriin.

### Käyttö
Fenolia käytetään nykyään polymeerien (kuten bakeliitin), fenolihartsien, räjähteiden, maalien, lääkkeiden (kuten aspiriinin) ja elintarviketeollisuuden lisäaineiden valmistamisessa.  Fenoli ärsyttää ja syövyttää ihoa ja limakalvoja.  Se voi tunkeutua ihon läpi elimistöön,{{Lähde|pyydetty=5.9.2024} missä se vaikuttaa hermomyrkkynä. Se aiheuttaa ihottumaa, vaikuttaa keskushermostoon ja vaurioittaa maksaa sekä munuaisia. 

Aikaisemmin sillä on ollut suuri merkitys desinfiointiaineena. Esimerkiksi keuhkotautisille (tuberkuloosi) järjestetyt sylkykupit oli käsitelty ”karbolihapolla” taudin leviämisen estämiseksi. Sitä on käytetty toisinaan myös vaarallisen arsenikin ja muiden arseeniyhdisteiden asemasta eläinten nahkojen konservoinnissa eli mm. täytettyjen lintujen nahkan sivelyyn sisäpuolelta tuholaisten estämiseksi.

Fenolia eli karbolihappoa on käytetty natsi-Saksassa teloitusruiskeena. Fenoliruiske saatettiin antaa joko suoraan sydänlihakseen tai käsivarteen. Yleensä aine vaikutti heti, ja se oli *letaali* eli johti kuolemaan vain muutamissa sekunneissa. Noin yksi gramma (1 cc.) riitti surmaamaan ihmisen.

## Lähteet
* 

### Viitteet

## Aiheesta muualla

* 
* Fenolin OVA-ohje 
* Kemian työsuojeluneuvottelukunta (KETSU): Fenoli 
* Terveysportti, metatesaurus: Fenoli
* PubChem: Phenol 
* DrugBank: Phenol 
* KEGG: Phenol 
* ChemBlink: Phenol 
* Toxin and Toxin Target Database (T3DB): Phenol
Kotte

**Kotte** (tunnetaan myös nimellä **Sri Jayewardenepura** tai **Sri Jayewardenepura-Kotte**; , ) on Sri Lankan lainsäädännöllinen pääkaupunki. Kotte sijaitsee käytännössä pääkaupunkina toimivan Colombon eteläpuolella. Kotte oli muinaisen Kotten kuningaskunnan pääkaupunki 1200–1500-luvuilla. Portugalilaiset saapuivat kaupunkiin 1500-luvulla, mutta hylkäsivät sen ja tekivät Colombosta uuden pääkaupunkinsa. Kotten uudelleenrakentaminen alkoi vasta 1800-luvulla.

## Historia

1500-luvun Kotte oli vesistöjen suojaama kolmionmuotoinen linnoitus. Kotte-sana tarkoittaakin linnoitusta. Linnoitettu alue oli 2,5&nbsp;neliökilometrin laajuinen. Sen suojamuurit olivat 2,5-metrisiä.

Portugali valtasi Ceylonin rannikkoalueita vuonna 1505 ja perusti useita kauppa-asemia. Samalla Portugali siirsi pääkaupungin Kottesta Colomboon. Saaren ylänköalueen asukkaat liittoutuivat hollantilaisten kanssa Portugalia vastaan. Lopulta 1658 Portugali joutui vetäytymään saarelta ja hollantilaiset saavat monopolin kanelin myynnissä.

Kotten modernisoituminen alkoi 1800-luvulla. Britannia sai sen hallinnan vuonna 1815 ja teki saaresta kruununsiirtomaansa. Rakennustoiminta tuhosi arkeologisia jäänteitä kaupungin aikaisemmasta historiasta. Kotte valittiin itsenäisen Sri Lankan maan uudeksi pääkaupungiksi vuonna 1977, ja Sri Lankan parlamentti on sijainnut Kottessa vuodesta 1982.

## Lähteet
Giacomo Meyerbeer

**Giacomo Meyerbeer** (oikealta nimeltään **Jakob Liebmann Meyer Beer**; 5. syyskuuta 1791 Berliini – 2. toukokuuta 1864 Pariisi, Ranska) oli saksalaissyntyinen, lähinnä ranskankielisiin grand opéroihin keskittynyt oopperasäveltäjä. Hän syntyi juutalaiseen perheeseen Vogelsdorfissa Saksassa. Hänen oopperansa olivat hyvin suosittuja 1800-luvulla, mutta 1900-luvulla niiden suosio laski.

Meyerbeer saavutti jo lapsena mainetta taitavana pianistina, ja hän opiskeli monipuolisesti musiikkia muun muassa Muzio Clementin, Carl Friedrich Zelterin ja Georg Joseph Voglerin johdolla. Hänen ensimmäinen oopperansa *Jephtas Gelübde (Jeftan lupaus)* ensiesitettiin Münchenissä jouluna 1812 ilman menestystä. Vuonna 1816 Meyerbeer matkusti Italiaan, jossa hän perehtyi syvällisesti italialaiseen oopperaan. Italiassa saamiensa vaikutteiden pohjalta hän sävelsi italiankielisiä oopperoita, jotka saivat myönteisen vastaanoton. Vuonna 1826 Meyerbeer muutti Pariisiin, jossa hän asui vuoteen 1842 saakka. Pariisin vuosinaan hän sävelsi suosituimmat ja elinvoimaisimmiksi osoittautuneet oopperansa. Kun ooppera *Les Huguenots (Hugenotit)* oli esitetty menestyksekkäästi Meyerbeerin kotikaupungissa Berliinissä, kuningas Fredrik Vilhelm IV nimitti hänet vuonna 1842 hovikapellimestarikseen. Vuonna 1844 ruotsalainen Jenny Lind lauloi loistokkaasti naispääosan Meyerbeerin oopperassa *Ein Feldlager in Schlesien (Sotaleiri Sleesiassa)*. Nuorempaa säveltäjäpolvea edustanut Richard Wagner hyökkäsi 1800-luvun puolivälistä lähtien kiivaasti vanhanaikaisina pitämiään oopperoita ja varsinkin Meyerbeeriä vastaan, minkä vuoksi Meyerbeeriin alettiin yleisemminkin suhtautua väheksyen.

Meyerbeerin veljiä olivat astronomi Wilhelm Beer ja kirjailija Michael Beer.

## Oopperat
* *Jephta's Gelübde* (23.12.1812, München)
* *Wirt und Gast (aus Scherz Ernst)* (6.1.1814, Stuttgart)
* *Romilda e Costanza* (19.7.1817, Padova)
* *Semiramide riconosciuta* (1819, Torino)
* *Emma di Resburgo* (26.6.1819, Venezia)
* *Margherita d'Anjou* (14.11.1820, Milano)
* *L'Esule di Granada* (12.3.1822, Milano)
* *Il Crociato in Egitto* (7.3.1824, Venezia)
* *[[Robert le Diable]]* (21.11.1831, Pariisi)
* *[[Les Huguenots]]* (29.2.1836, Pariisi)
* *Ein Feldlager in Schlesien* (7.12.1844, Berliini)
* *[[Le Prophète]]* (16.4.1849, Pariisi)
* *L'Étoile du nord* (16.2.1854, Pariisi)
* *[[Dinorah (le Pardon de Ploermel)]]* (4.4.1859, Pariisi)
* *L'Africaine* (28.4.1865, Pariisi)

## Lähteet

## Aiheesta muualla
Magdalena Kožená

**Magdalena Kožená** (s. 1973 Brno) on tšekkiläinen oopperalaulaja, ääni­alaltaan mezzosopraano. Kožená lauloi Brnon konservatorion lapsi­kuorossa ja opiskeli myöhemmin samassa opinahjossa pianonsoittoa ja laulua ennen siirtymistään Bratislavan esittävien taiteiden akatemiaan, josta hän valmistui vuonna 1995. Kožená on voittanut useita merkittäviä kilpailuja sekä koti­maassaan että ulko­mailla, muun muassa kansain­välisen Mozart-kilpailun Salzburgissa 1995. Hän on vieraillut usein maailman oopperoissa sekä ooppera­festivaaleilla. Kožená esiintyy myös konsertti­laulajana.

## Laulettuja rooleja

* *Dorabella* (Mozartin Così fan tutte, Janáček-teatteri, Brno)
* *Isabella* (Rossinin l'Italiana in Algeri, Janáček-teatteri, Brno)
* *Paride* (Gluckin Paride ed Elena, Drottning­holm Festival, Ruotsi)
* *Orphée* (Gluckin Orphée, Théâtre du Châtelet, Pariisi)
* *Nerone* (Monteverdin L’incoronazione di Poppea, Vienna Festival)
* *Mélisande* (Debussyn Pelléas et Mélisande, Leipzig Opera)
* *Sesto* (Mozartin La clemenza di Tito, Edin­burgh Festival)
* *Cherubino* (Mozartin Figaron häät, Aix-en-Provence Festival)

## Diskografia

*  – Dvořakin, Janáčekin ja Martinun lauluja
*  – Mozartin, Gluckin ja Myslivečekin aarioita
*  – ranskan­kielisiä aarioita lähinnä 1800-luvun loppu­puolelta
*  – laulu­sarjoja viidellä eri kielellä

## Aiheesta muualla

*  
*
Heinonen HK-1 Keltiäinen

**Heinonen HK-1 Keltiäinen** on diplomi-insinööri Juhani Heinosen suunnittelema 1-paikkainen lentokone. 
 
Koneen ensilento tapahtui 25. elokuuta 1954 ja sitä käytettiin 1970-luvulle asti.  Vuonna 1957 Heinonen lensi koneellaan Madridista Turkuun välilaskutta – tämä oli alle 500 kg painavien lentokoneiden maailmanennätys FAI:n mukaan. Pitkään Finnairin moottorikorjaamon johtajana toiminut Juhani Heinonen lensi koneellaan useita eri painoluokan ennätyslentoja.

## Tekniset tiedot
* **Matkalentonopeus:** 185 km/h
* **Moottoriteho:** 65 hv 
* **Kärkiväli:** 6,9 m
* **Pituus:** 5,4 m
* **Lentopaino:** 400 kg

## Museokoneita Suomessa
Kone on Suomen ilmailumuseon kokoelmassa.

## Lähteet
*

## Aiheesta muualla
Häntäluu

**Häntäluu** () on ihmisen neljän tai viiden alimman nikaman muodostama kokonaisuus, joka aikuisilla on normaalisti luutunut yhtenäiseksi luuksi. Lapsilla nikamat ovat vielä erillisiä, joten heillä varsinaista häntäluuta ei vielä ole. Häntäluu on surkastuma eli jäänne niiltä ajoilta, jolloin ihmisen esivanhemmilla oli vielä häntä. Esimerkiksi Charles Darwin piti häntäluuta todisteena siitä, että ihminen on kehittynyt hännällisistä eläimistä. Vaikka häntäluu onkin surkastuma, sillä on monien muiden surkastumien tavoin nykyäänkin tehtäviä. Sen tiedetään olevan kiinnittymäkohta yhdeksälle lihakselle, ja se toimii myös eräänlaisena iskunvaimentimena istuutuessa. Häntäluun päälle kaatuminen voi aiheuttaa kovaa ja pitkäänkin jatkuvaa kipua, joka jatkuu usein viikosta pariin kuukauteen.

## Aiheesta muualla
* Terveyskirjasto: Häntäluukipu
Kanadan Grand Prix 2005

**Vuoden 2005 [[Kanadan Grand Prix]]** oli Formula 1 -luokan osakilpailu, joka käytiin 10.–12. kesäkuuta 2005 Circuit Gilles Villeneuven radalla Montrealissa.

McLarenin Kimi Räikkönen voitti kauden kolmannen GP:nsä ja kavensi piste-eron MM-sarjaa johtavaan Renault'n Fernando Alonsoon jälleen 22 pisteeseen. Alonso keskeytti. Toinen oli Ferrarin Michael Schumacher ennen brasilialaista Ferrarin kuljettajaa Rubens Barrichelloa. Juan Pablo Montoya hylättiin mustalla lipulla hänen tultuaan varikolta radalle, vaikka varikon ulostulossa paloi punainen valo turva-auton vetämän letkan ohittaessa juuri varikkoa.

## Tulokset

## Lähteet

## Aiheesta muualla
Hallinportin ilmailumuseo

**Hallinportin ilmailumuseo** on Suomen ilmavoimien lentotekniikkaa ja kalustoa esittelevä sotahistoriallinen museo. Se sijaitsee Jämsän Hallissa, Hallin lentoaseman läheisyydessä.

## Kokoelmat
Museon kokoelmat ovat esillä kahdessa rakennuksessa, joista lipunmyynnin yhteydessä oleva esittelee pienesineistöä, kuten mitaleita, koulutusvälineitä ja valokuvia. Toinen rakennus on kaarihalli, jossa on lentokoneita ja koneiden osia.
* MiG-15 UTI harjoitushävittäjä (MU-1, ulkona)
* IVL D.26 Haukka II (HA-41)
* Bristol Bulldog IV (BU-59)
* Aero A-11 (AE-47)
* Rumpler 6B (5A.1)
* Caudron G.3 (1E.18)
* Focke-Wulf Fw-44 Stieglitz (SZ-5) 
* Cessna C-37 (OH-VKF) – Kone ostettiin Ruotsista vuonna 2008.
* VL Sääski II (LK-1) – Kone siirrettiin vuonna 2007 Merikeskus Vellamoon Kotkaan, jossa se on näytteillä.
* laaja kokoelma lentokoneiden osia ja laitteita

Hallinportin näyttelyn (lentokentän kiitotien liukupolun alla) ja Patrian lentokonetehdasalueen vieressä on Karhumäen Veljesten Wanhan tehtaan näyttely, jossa ei ole lentokoneita. Karhumäen Veljesten näyttelu koostuu valokuvista, filmeistä ja ilmavalokuvista eri puolelta Suomea 1920- ja 1930-luvulta.

## Lähteet
* 

## Aiheesta muualla

* [Hallinportin ilmailumuseo – Museo24](http://www.museo24.fi/?action=56(2065))
Jafet

**Jafet** (; vanhassa kirkkoraamatussa **Jaafet**) oli Raamatun Vanhan testamentin mukaan Nooan kolmas poika, joka pelastui isänsä ja muun perheensä kanssa vedenpaisumuksesta. Jafetia on pidetty Vähässä-Aasiassa ja Välimeren länsi- ja pohjoisrannikolla asuneiden "jaafetilaisten kansojen" kantaisänä.
Jafetin poikia olivat Gomer, Magog, Madai, Javan, Tubal, Mesek ja Tiras

## Islamilaisessa traditiossa
Jafetia (arabiaksi: *Yāfith*) ei mainita nimellä Koraanissa, mutta siihen viitataan epäsuorasti Nooan kertomuksessa.

1600-luvun tšagatain kielisen etnografisen tutkielman *Shajara-i Tarākima* (شجرهٔ تراکمه, "Turkmenistanin sukututkimus") kirjoittaneen Tšingis-kaanin jälkeläisen, Abū'l-Ghāzī Bahadurin mukaan Jafetin jälkeläiset menivät Volgan- ja Ural-jokien rannoille. Hänellä oli kahdeksan poikaa nimeltä Turk, Hazar, Saqlab, Rus, Ming, Chin, Kemeri ja Tarih. Kun Jafet oli kuolemaisillaan, hän asetti seuraajakseen *Turkin*, esikoispoikansa.

## Sukupuu
Ensimmäisen Mooseksen kirjan 10. luvun kansojen taulussa kuvataan Jafetin jälkeläiset. 1. Moos. luvussa 10:2-5 luetellaan hänen poikansa: ”Jafetin pojat olivat Gomer, Magog, Madai, Javan, Tubal, Mesek ja Tiras.” Nämä nimet liittyvät eri kansoihin ja alueisiin, jotka perinteisesti liitetään Euroopan ja Aasian alueisiin. Jafetin jälkeläisten uskotaan asuttaneen tunnetun maailman länsi- pohjoisosia.

Jafetin sukupuu Raamatun mukaan:

## Lähteet
### Viitteet

## Aiheesta muualla

* Jafet Raamatussa
Espanjan Grand Prix 2005

**Espanjan Grand Prix 2005** (virallisesti **Formula 1 Grand Prix Marlboro de España 2005**) oli Formula 1 -kauden  viides osakilpailu, joka ajettiin 6.–8. toukokuuta Circuit de Catalunyan moottoriradalla Espanjassa.

Alkukaudesta autonsa luotettavuuden kanssa taistellut McLarenin suomalaiskuljettaja Kimi Räikkönen johti koko kisan ajan ajaen paalupaikalta kauden ensimmäiseen ja uransa kolmanteen voittoon, noussen näin mukaan mestaruustaisteluun.

## Viikonlopun aikataulu ja sää

## Tulokset
### Aika-ajot

* Rubens Barrichellon ja Nick Heidfeldin sijoitusta pudotettiin kymmenellä lähtöruudulla moottorivaihdon takia.
* Tiago Monteiron sijoitus pudotettiin muiden taakse aika-ajon jälkeen vaihdetun moottorin takia.

### Kilpailu

## Muuta
* Giancarlo Fisichellan viimeinen nopein kierros.

## Katso myös
* GP2 Espanjan Grand Prix 2005

## Lähteet

## Aiheesta muualla
* Espanjan GP 2005 - F1-ruutu
Kalkki

**Kalkki** eli **kalsiumoksidi** (CaO), josta käytetään myös nimiä **poltettu kalkki** tai **sammuttamaton kalkki**, on valkoinen emäksinen kiteinen yhdiste. Kalkkia valmistetaan esimerkiksi kalkkikivestä saatavasta kalsiumkarbonaatista kuumentamalla sitä kalkkiuunissa noin 1&nbsp;100&nbsp;°C:n lämpötilassa, jolloin siitä lohkeaa hiilidioksidia. Kalsiumoksidia muodostuu myös eräiden muiden kalsiumyhdisteiden, kuten kalsiumnitraatin kuumentamisen yhteydessä.

CaCO3 → CaO + CO2.

Kalkkia käytetään sementin ja laastin valmistukseen sekä maataloudessa peltojen kalkitsemiseen. Se reagoi herkästi veden kanssa, jolloin syntyy kalsiumhydroksidia, jota sanotaan myös sammutetuksi kalkiksi. Reaktio on tällöin seuraava:

CaO + H2O → Ca(OH)2.

Kalkin pH-arvo on 13.

## Merkittävimmät esiintymisalueet

*Britannia
*Yhdysvallat

## Lähteet

## Aiheesta muualla

*
*OVA-ohje: Kalsiumoksidi 
*PubChem: Calcium oxide 
*Kyoto Encyclopedia of Genes and Genomes (KEGG): Calcium oxide 
*Food Component Database (FooDB): Calcium oxide 
*Food and Agriculture Organization (FAO): Calcium oxide (pdf) 
*ChemBlink: Calcium oxide
Viherlandia

**Viherlandia** on Suomen suurin puutarhakeskus Jyväskylässä. Sen valikoimiin kuuluu puutarhakasvien ja -työkalujen lisäksi huonekasveja ja niiden ruukkuja ja hieman kasveihin liittymättömiäkin tuotteita kuten makeisia. Se on toiminut Jyväskylässä vuodesta 1984 lähtien. Viherlandia sijaitsee Halssilan kaupunginosassa lähellä Jyväsjärveä. Viherlandiassa vierailee vuosittain noin 400&nbsp;000 kävijää. Puutarhamyymälän lisäksi Viherlandian tiloissa on kokoustiloja ja siellä toimii ravintola Eeden. Ensimmäisessä kerroksessa on myös kahvio. Myymälän osia ovat esimerkiksi viidakkosiipi, jossa on trooppisia kasveja sekä silkkisiipi, jossa on tekokasveja. Kesäisin myymälätiloihin kuuluu myös ulkotiloja.

Viherlandia on osa Tahvosten sukutilaa, ja nykyisin siellä työskentelee viides sukupolvi.

Viherlandiassa on nähtävillä kaksi kakadua: Kalle ja Roosa. Kultatöyhtökakadu Kalle on ollut Viherlandiassa vuodesta 1985. Vuonna 1991 Viherlandiaan muutti toinen kultatöyhtökakadu Torsti, josta siihenastinen omistajaperhe joutui elämäntilannemuutoksen vuoksi luopumaan. Se kuoli vuonna 2018. Seuraavana vuonna sen tilalle tuli celebesinkakadu Roosa.

## Lähteet

## Aiheesta muualla
* Viherlandian kotisivut
Vavaʻu

**Vavaʻu** on saariryhmä Tongalla. Se sijaitsee valtion pohjoisissa osissa ja siihen kuuluu 71 saarta. Sen pääkaupunki on Neiafu, joka on myös Tongan toiseksi suurin kaupunki.  Suurin osa vavaʻulaisista asuu kuitenkin eri puolilla saariryhmää sijaitsevissa pienissä kylissä.  Espanjalainen Francisco Mourelle, joka löysi saaret 1700-luvulla, oli ensimmäinen Vavaʻulla käynyt eurooppalainen. Polynesialaiset ovat asuttaneet saaria jo tuhansia vuosia.

## Lähteet

## Aiheesta muualla
Kalkkikivi

**Kalkkikivi** (CaCO3) on kerrostunut kivilaji, jota syntyy kalsiumkarbonaatin saostuessa vedessä. Kivilajia, joka sisältää pääasiallisesti kalkkisälpää (kalsiittia), nimitetään kalkkikiveksi, marmoriksi tai liiduksi. Kalkkikivi voi sisältää myös magnesiumkarbonaattia (MgCO3 · CaCO3). Jos magnesiumpitoisuus on yli 7 prosenttia, kiveä nimitetään dolomiitiksi. Kalsiittinen kalkkikivi, jossa on vähemmän magnesiumia, on yleisempää kuin dolomiitti. 

Kalkkikivi on yksi maapallomme yleisimmistä kivilajeista. Suomessa sitä on kuitenkin niukasti. Suomesta löytyvä kalkkikivi on noin 2 miljardia vuotta vanhaa. Nordkalkin Paraisten kaivosten kalkkikivi on kalsiittia.

Kalkkikivi kuuluu sedimenttikivilajeihin. Useat kalkkikiven eri muodot ovat syntyneet kuolleiden eliöiden jäänteistä, mutta esimerkiksi ooliitti syntyy meressä kalsiitin kerääntyessä hiekanjyvästen ympärille. Marmori on metamorfoitunutta kalkkikiveä, vaikka nimitystä saatetaan käyttää myös muunlaisista kivistä.

Kalkkikivialueilla saattaa esiintyä luolia, jotka ovat syntyneet, kun heikosti hapan sadevesi on liuottanut kalsiumkarbonaattia kalkkikivestä. Luolissa on tippukiviä.

## Käyttö

### Rakentaminen
Kalkkikiveä käytetään rakennuskivenä sekä sellaisenaan että marmorin muodossa sekä rakennusaineena muun muassa sementin valmistukseen. Egyptissä pyramidit päällystettiin paikallisella, valkoisella ja  fossiileja sisältävällä kalkkikivellä. Myös Pariisin Notre Dame on rakennettu omalta alueeltaan louhitusta kalkkikivestä, itse asiassa Pariisin katakombit ovat vanhoja kalkkikivilouhoksia.

### Muita käyttötarkoituksia
Maataloudessa kalkkia käytetään maaperän happamuuden torjuntaan.

Kalkkikiveä annetaan myös monille lemmikkieläimille, jotta ne saisivat tarpeeksi kalkkia. Lisäksi kalkkikivi on yksi lasin valmistusaineista.

## Vironkivi
Kalkkikivi tunnettiin Suomessa ensin **vironkivenä**. Suomessa on historiallisesti tunnettu vain niukalti kalkkikiviesiintymiä. Paikalliset kivet olivat usein hankalia rakennuskiviksi muun muassa kovuutensa vuoksi, joten kalkkikiveä alettiin jo keskiajalla tuoda Virosta rakennuskiveksi. Virossa kalkkikivi on yksi tärkeimmistä luonnonvaroista.

## Merkittävimmät esiintymisalueet

* Aasia
** Libanon
** Sri Lanka

* Afrikka
** Kap Verde
** Kenia
** Malawi
** Mali
** Togo
** Uganda

* Amerikka
** Bermuda
** Jamaika
** Paraguay
** Yhdysvallat

* Eurooppa
** Irlanti
** Latvia
** Malta
** Tanska
** Yhdistynyt kuningaskunta

## Katso myös
* Kalkitus
* Kalkkimaannos

## Lähteet
* 

### Viitteet

## Aiheesta muualla
Euroopan Grand Prix 2005

**Euroopan Grand Prix 2005** (virallisesti **Formula 1 Grand Prix of Europe**) oli Formula 1 -kauden 2005 seitsemäs osakilpailu, joka ajettiin 27.–29. toukokuuta 2005 Nürburgringin moottoriradalla Saksassa.

Kilpailun voitti Renault-tallin Fernando Alonso, joka kasvatti MM-pistejohtonsa toisena olevaan Kimi Räikköseen 32 pisteeseen. Räikkösen kilpailu päättyi katkerasti: oikean etupyörän ripustukset pettivät Räikkösen johdettua kilpailua viimeisellä kierroksella.

## Tulokset

## Muuta
* Nick Heidfeldin uran ainoa paalupaikka.
* Nick Heidfeldin uran ensimmäinen kilpailun johtokierros.
* Vitantonio Liuzzin viimeinen kilpailu Red Bullilla.
* Kierrosmäärää vähennettiin yhdellä ylimääräisen lämmittelykierroksen takia.

## Katso myös
* GP2 Euroopan Grand Prix 2005

## Lähteet
Mutare

**Mutare**, alkuperäiseltä nimeltään Umtali, on kaupunki Zimbabwessa. Se on asukaslukunsa perusteella Zimbabwen kaupungeista kolmanneksi suurin. Sen  asukasluku vuoden 2012 väestönlaskennassa oli noin 186&nbsp;000.

Mutare perustettiin vuonna 1897. Kuntana Fort Umtali toimi vuodesta 1914 ja vuonna 1971 se sai kaupungin oikeudet.  Rhodesian muututtua Zimbabweksi kaupunki nimettiin 1982 Mutareksi. Se sijaitsee Pungwe-joen varrella lähellä Zimbabwen ja Mosambikin rajaa.

Suurin osa kaupungin asukkaista on shona-kansan jäseniä. Kaupungin vakavimpia ongelmia on muun muassa HIV-positiivisten suuri määrä.

Zimbabwen katolinen yliopisto avasi kaupungissa kampuksen vuonna 2014.

## Lähteet

## Aiheesta muualla